Nə vaxta kimi
Dərdin karvanıyam, qəmin suvarı,
Üzüm gülməyəcək nə vaxta kimi?!
Gecəli-gündüzlü işığa həsrət,
Yanıb-sönməyəcək  nə vaxta kimi?!

Fərraş hüzurunda qolubağlıyam,
Müxənnət kəndxuda-sinədağlıyam,
Haqq-ədalət hanı, dərdim ağlıyam,
Dərdim dönməyəcək  nə vaxta kimi?!

Sərdar Hüseyn kimi sitəmkar olmaz,
Zülmündən dünyada kimsənə qalmaz,
Ağ Aşıq, dərdini təbib də bilməz,
Məlhəm gözləyəcək  nə vaxta kimi?!
Qoşmalar